b'\n_START_ARTICLE_\nClinicalTrials.gov\n_START_PARAGRAPH_\nClinicalTrials.gov je registar klini\xc4\x8dkih ispitivanja. Vodi ga ameri\xc4\x8dka Nacionalna knji\xc5\xbenica medicine (NLM) pri Nacionalnim institutima zdravstva. Najve\xc4\x87a je baza podataka klini\xc4\x8dkih ispitivanja. Danas ima zapise od preko 130.000 ispitivanja iz vi\xc5\xa1e od 170 dr\xc5\xbeava diljem svijeta._NEWLINE_Nastao je kao rezultat pritisaka osoba iz redova homoseksualne zajednice zara\xc5\xbeenih virusom HIV-a, koji su zahtijevali bolji pristup klini\xc4\x8dkim istra\xc5\xbeivanjima. Ameri\xc4\x8dki je kongres izglasovao 1988. zakonsku mjeru Akt o pro\xc5\xa1irenju zdravstvenih omnibus programa (Health Omnibus Programs Extension Act, HOPE)  koji je dao mandat razvitku baze podataka o informacijskom sustavu klini\xc4\x8dkih istra\xc5\xbeivanja AIDS-a, ACTIS-a  Ovim se pokazalo kao primjer \xc5\xa1to se mo\xc5\xbee napraviti za pobolj\xc5\xa1ati javni pristup klini\xc4\x8dkim istra\xc5\xbeivanjima te je motiviralo ostale interesne skupine koje se bave nekom bole\xc5\xa1\xc4\x87u da mogu vr\xc5\xa1iti pritisak na vlasti da se napravi baza podataka za sve druge bolesti.'